CELEX: 32017D0177
Language: et
Date: 2017-01-31 00:00:00
Title: Komisjoni rakendusotsus (EL) 2017/177, 31. jaanuar 2017, milles käsitletakse raudtee-kaubaveokoridori „Amber“ loomise ettepaneku vastavust Euroopa Parlamendi ja nõukogu määruse (EL) nr 913/2010 artiklile 5 (teatavaks tehtud numbri C(2017) 141 all)

2.2.2017   
            
            
               ET
            
            
               Euroopa Liidu Teataja
            
            
               L 28/69
            
         KOMISJONI RAKENDUSOTSUS (EL) 2017/177,
   31. jaanuar 2017,
   milles käsitletakse raudtee-kaubaveokoridori „Amber“ loomise ettepaneku vastavust Euroopa Parlamendi ja nõukogu määruse (EL) nr 913/2010 artiklile 5
   
      
         (teatavaks tehtud numbri C(2017) 141 all)
      
   
   (Ainult poola-, slovaki-, sloveeni- ja ungarikeelne tekst on autentsed)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2010. aasta määrust (EL) nr 913/2010 konkurentsivõimeliseks kaubaveoks kasutatava Euroopa raudteevõrgustiku kohta, (1) eriti selle artikli 5 lõiget 6
   ning arvestades järgmist:
   
               (1)
            
            
               Kooskõlas määruse (EL) nr 913/2010 artikli 5 lõikega 5 saatsid Ungari, Poola Vabariigi, Slovaki Vabariigi ja Sloveenia Vabariigi raudteetranspordi eest vastutavad ministeeriumid komisjonile eellepingu, mille komisjon sai kätte 7. aprillil 2016. Eelleping sisaldas ettepanekut luua nimetatud nelja liikmesriigi territooriumil raudtee-kaubaveokoridor „Amber“.
            
         
               (2)
            
            
               Komisjon hindas kõnealust ettepanekut vastavalt määruse (EL) nr 913/2010 artikli 5 lõikele 6 ja leiab, et see on kooskõlas nimetatud määruse artikliga 5 allpool esitatud põhjustel.
            
         
               (3)
            
            
               Ettepanekus on arvesse võetud määruse artiklis 4 sätestatud kriteeriume. Kavandatud raudtee-kaubaveokoridor, mis kulgeb läbi rohkem kui kolme liikmesriigi territooriumi, hõlbustab ühenduse pidamist Aadria mere ääres asuvate Sloveenia Vabariigi sadamate, Ungaris Doonaul asuvate siseveeteede sadamate ja Slovaki Vabariigi vahel. See aitab parandada ka ühendusi asjaomastes liikmesriikides asuvate oluliste raudtee-maantee ühendveoterminalide vahel ja loob otsetee kaubaveoks Alpidest ida poole. Samuti võib kaubaveokoridor aidata edendada raudteeliiklust Serbiaga ning parandada raudteeliiklust ELi idapiiril ning Euroopa ja Aasia vahelisel maismaasillal.
            
         
               (4)
            
            
               Lisaks osutab raudtee-kaubaveokoridori „Amber“ kohta koostatud turu-uuring, et kavandatud marsruudil on liiklusnõudlus, mis hõlmab sadamate ja sisemaa vahelist ühendust läbi Lääne-Ungari Koperi meresadamasse ja -sadamast ning kaubavedusid Ida-Poola piirkondade ja Slovakkia ja Ungari vahel. Uuringud osutavad, et selles koridoris saaks vedusid ümber suunata ja liikluse mahtu suurendada.
            
         
               (5)
            
            
               Asjaomased taristuettevõtjad on väljendanud oma täielikku toetust sellele uuele raudtee-kaubaveokoridorile ja vastavalt eellepingule on potentsiaalsed kliendid väljendanud oma huvi selle kasutamise vastu.
            
         
               (6)
            
            
               Käesoleva otsusega ette nähtud meetmed on kooskõlas määruse (EL) nr 913/2010 artikli 21 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ungari, Poola Vabariigi, Slovaki Vabariigi ja Sloveenia Vabariigi raudteetranspordi eest vastutavate ministeeriumide poolt komisjonile saadetud eelleping, mille komisjon sai kätte 7. aprillil 2016 ning mis käsitles raudtee-kaubaveokoridori „Amber“ loomist ja sisaldas ettepanekut, et kaubaveokoridor kulgeks marsruudil Koper – Ljubljana –/Zalaszentivan – Sopron; Csorna –/Kelebia (Ungari–Serbia piir) – Budapest –/Komárom – Leopoldov/Rajka – Bratislava – Žilina – Katowice/Kraków – Varssavi/Łuków – Terespol (Poola–Valgevene piir), on kooskõlas määruse (EL) nr 913/2010 artikliga 5.
   Artikkel 2
   Käesolev otsus on adresseeritud Ungarile, Poola Vabariigile, Slovaki Vabariigile ja Sloveenia Vabariigile.
   
      Brüssel, 31. jaanuar 2017
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 276, 20.10.2010, lk 22.